Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка („Службен весник на Република Македонија“ бр. 124/15), а согласно член 27, член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од М. Т. од Скопје, поднесена против Јавното претпријатие за јавни паркиралишта Паркинзи на Општина Центар, по предметот Барање за пристап до информации од јавен карактер, на ден 01.10.2025 година го донесе следното

**Р Е Ш Е Н И Е**

1. Жалбата изјавена од М. Т. од Скопје, поднесена против Јавното претпријатие за јавни паркиралишта Паркинзи на Општина Центар, заведена во Агенцијата под бр.08-485 на 16.09.2025 година, по предметот Барање за пристап до информации од јавен карактер, **СЕ УВАЖУВА**.

**2.СЕ НАЛОЖУВА** на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

**3.** Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

**О Б Р А З Л О Ж Е Н И Е**

М. Т. од Скопје, како што е наведено во Жалбата, на 13.08.2025 година поднел Барање за пристап до информации од јавен карактер до Јавното претпријатие за јавни паркиралишта Паркинзи на Општина Центар, со кое побарал по е-маил да му се достави електронски запис од следните информации:

„- Годишен извештај за работењето во 2024 годинана Јавното претпријатие за јавни паркиралишта „Паркинзи“ на Општина Центар- Скопје со финансиски извештај (за периодот од 01.01.2024 до 31.12.2024 година), согласно предлог-одлуката за давање согласност на Одлуката бр.02-17/28 од 08.05.2025 година за усвојување на Годишниот извештај за работењето во 2024 година....

-Одлука бр.02-17/47 од 22.07.2025 година, за усвојување н инвестициона програма-дополнување на Јавното претпријатие за јавни паркиралишта „Паркинзи“ на Општиа Центар Скопје за 2025 година, донесена од Управниот одбор на Јавното претпријатие за јавни паркиралишта „Паркинзи“ на Општина Центар – Скопје.

-Одлука бр.02-17/52 од 22.07.2025 година за усвојување на Одлуката за организација и начин на наплата на јавните паркиралишта за значење за Општина Центар-Скопје...

...

-Одлука бр.02-17/97 од 19.12.2024 година, за усвојување на Програмата за работа и развој на Јавното претпријатие за јавни паркиралишта „Паркинзи“ на Општина Центар – Скопје за 2025 година со финансиски план, донесена од Управниот одбор на Јавното претпријатие за јавни паркиралишта „Паркинзи“ на Општина Центар - Скопје.“

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата под бр. 08-485 на 16.09.2025 година.

Агенцијата со електронски допис бр.08-485 од 16.09.2025 година ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што согласно член 20 став 3 од Законот за слободен пристап до информации од јавен карактер се смета дека Барањето е одбиено.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор**

 **Пламенка Бојчева**

.